जग मोहन
जगमोहन मल्होत्रा ( 25 सितम्बर 1927 – 3 मई 2021 ) भारतीय सिविल सेवा के भूतपूर्व नौकरशाह तथा भारतीय जनता पार्टी के राजनेता थे। उन्हें प्रायः केवल 'जगमोहन' नाम से पुकारा जाता था। वे दिल्ली तथा गोवा के उपराज्यपाल तथा जम्मू और कश्मीर के राज्यपाल रहे। वे लोकसभा में भी निर्वाचित हुए थे तथा नगरीय विकास मंत्री तथा पर्यटन मंत्री रहे। उन्हे वर्ष १९७७ में भारत सरकार द्वारा प्रशासकीय सेवा के क्षेत्र में पद्म भूषण से सम्मानित किया गया था। सन २०१६ में उन्हें पद्मविभूषण से सम्मानित किया गया।